Diari Oficial de la Generalitat Valenciana


Sumari del DOGV 9819, del 02-04-2024 (2024/2660)

DECRET 33/2024, de 26 de març, del Consell, d'aprovació de la constitució del municipi de Castell de Cabres en règim de consell obert.
--------------------------------------------------------------------------------------------------------------------------------------

### Dades del document

Número de DOGV
:   9819

Data del DOGV
:   02-04-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/2660


Data del document
:   26-03-2024

Organisme emissor
:   Presidència de la Generalitat

Tipus de document
:   Decret

Descriptors 

:   * Presidència de la Generalitat
    * eleccions locals
    * legislació
    * administració local

DECRET 33/2024, de 26 de març, del Consell, d'aprovació de la constitució del municipi de Castell de Cabres en règim de consell obert. [2024/2660]  
El municipi de Castell de Cabres, pel fet de disposar, de manera habitual, d'una població inferior als 100 habitants, estava organitzat històricament en règim de consell obert, fins l'aplicació de la modificació operada en la Llei orgànica 5/1985, de 19 de juny, del règim electoral general, per la Llei orgànica 2/2011, de 28 de gener, que va eliminar, del règim especial de consell obert, el requisit poblacional per a la seua aplicació de manera obligatòria.  
L'Ajuntament de Castell de Cabres, d'acord amb el procediment previst en l'article 29 de la Llei 7/1985, de 2 d'abril, reguladora de les bases del règim local, i l'article 42 de la Llei 8/2010, de 23 de juny, de règim local de la Comunitat Valenciana, ha aprovat, per acords del Ple de dates 5 de desembre de 2023 i 16 de febrer de 2024, amb el vot unànime dels tres membres que componen la corporació, la constitució del municipi de Castell de Cabres en règim de consell obert.  
  
Així mateix, queda acreditat en l'expedient administratiu que la decisió està avalada per la majoria de les persones electores del municipi, i consta la justificació de la conveniència i l'oportunitat de l'aplicació d'este règim d'organització especial de consell obert en este municipi, d'acord amb l'article 29.1.b de la Llei 7/1985, de 2 d'abril, reguladora de les bases del règim local, mitjançant acord del Ple de la corporació local, de 16 de febrer de 2024, en el qual s'exposen les raons per a la constitució de consell obert en el municipi de Castell de Cabres, que, literalment, és com seguix:  
«per considerar-se que este és el règim organitzatiu de més eficàcia en la gestió municipal, per permetre la participació i implicació directa de tota la ciutadania en la gestió dels assumptes públics, augmentar amb això la seua eficàcia, i constituir un element de lluita contra la despoblació en un municipi que, per la seua localització geogràfica, requerix la màxima cogeneració de polítiques públiques possible».  
De conformitat amb el que disposa l'article 29.2 de la Llei 7/1985, de 2 d'abril, en relació amb l'article 42 de la Llei 8/2010, de 23 de juny, de règim local de la Comunitat Valenciana, la resolució definitiva de la constitució en règim de consell obert d'un municipi correspon al Consell.  
En la tramitació del procediment s'han complit totes les prescripcions legals contingudes en la legislació vigent en la matèria i s'ha tramitat el procediment d'acord amb el que prescriu la normativa aplicable.  
  
Per tot això, segons el que establix l'article 28.c, en relació amb l'article 12.2 de la Llei 5/1983, de 30 de desembre, del Consell; a proposta del president de la Generalitat, d'acord amb les competències que corresponen a la Presidència de la Generalitat en matèria d'administració local, en virtut del que disposa l'article 2 del Decret 10/2023, de 19 de juliol, del president de la Generalitat, pel qual es determinen el nombre i la denominació de les conselleries, i les seues atribucions, i amb la deliberació prèvia del Consell, en la reunió del dia 26 de març de 2024,  
  
  
  
DECRETE  
  
Primer  
Aprovar la constitució del municipi de Castell de Cabres en règim de consell obert  
  
Segon  
El present decret tindrà efectes des de l'endemà de la publicació en el Diari Oficial de la Generalitat Valenciana.  
  
Contra el present decret, que posa fi a la via administrativa, de conformitat amb el que s'establix en l'article 114.c de la Llei 39/2015, d'1 d'octubre, del procediment administratiu comú de les administracions públiques, les persones interessades hi podran interposar els recursos següents:  
a) Directament, un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la notificació o publicació d'este decret, de conformitat amb el que es disposa en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
b) Potestativament, un recurs de reposició davant del Consell, en el termini d'un mes, a comptar des de l'endemà de la notificació o publicació del present decret, de conformitat amb el que s'establix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el recurs potestatiu de reposició.  
c) En el cas que la persona interessada siga una administració pública, no podrà interposar recurs en via administrativa, sense perjuí del que es disposa en l'article 44 de la Llei 29/1998, de 13 de juliol, i haurà de requerir prèviament l'anul·lació o la revocació d'este decret, en el termini de dos mesos comptats des de l'endemà de la notificació o publicació del decret, tenint en compte que això no incidix en la seua executivitat, ni interromp els terminis atesa la seua fermesa, per no ser substitutiu del règim de recursos en via administrativa.  
  
Tot això, sense perjuí que les persones interessades puguen exercir qualsevol altra via que estimen oportuna.  
  
València, 26 de març de 2024  
  
El president de la Generalitat,  
CARLOS MAZÓN GUIXOT